ಆನ್ ಫೀಲ್ಡ್ ಅನ್ನು 1884 ರಲ್ಲಿ ಸ್ಟಾನ್ಲೀ ಪಾರ್ಕ್ ಗೆ ಸೇರಿದಂತಿದ್ದ ಜಮೀನಿನಲ್ಲಿ ನಿರ್ಮಾಣ ಮಾಡಲಾಯಿತು; ಈ ಮೈದಾನವನ್ನು ಮೊದಲು ಎವರ್ಟನ್ ಬಳಸುತ್ತಿದ್ದರು, ಆದರೆ ಈ ಮೈದಾನದ ಮಾಲಿಕರಾದ ಜಾನ್ ಹೌಲ್ಡಿಂಗ್ ರೊಡನೆ ಬಾಡಿಗೆಯ ಬಗ್ಗೆ ವಿವಾದ ಉಂಟಾದುದರಿಂದ ಎವರ್ಟನ್ ಗೂಡೀಸನ್ ಪಾರ್ಕ್ ಗೆ ಸ್ಥಳಾಂತರಗೊಂಡರು. ಖಾಲಿ ಮೈದಾನವನ್ನು ಹೊಂದಿದ ಹೌಲ್ಡಿಂಗ್ 1892 ರಲ್ಲಿ ಲಿವರ್ ಪೂಲ್ ಅನ್ನು ಸ್ಥಾಪಿಸಿದರು ಹಾಗೂ ಈ ಕ್ಲಬ್ ಅಂದಿನಿಂದ ಇಂದಿನವರೆಗೆ ಈ ಆನ್ ಫೀಲ್ಡ್ ಕ್ರೀಡಾಂಗಣದಲ್ಲೇ ಆಡುತ್ತಿದೆ. ಕ್ರೀಡಾಂಗಣ ನಿರ್ಮಾಣವಾದ ದಿನವೇ ಅಲ್ಲಿ 20,000 ರಿಗೆ ಸಾಕಾಗುವಷ್ಟು ಸ್ಥಳವಿದ್ದರೂ, ಆನ್ ಫೀಲ್ಡ್ ನಲ್ಲಿ ನಡೆದ ಮೊದಲ ಲಿವರ್ ಪೂಲ್ ಪಂದ್ಯವನ್ನು ವೀಕ್ಷಿಸಿದ ಪ್ರೇಕ್ಷಕೆ ಸಂಖ್ಯೆ ಕೇವಲ 100.

1906 ರಲ್ಲಿ ಕ್ರೀಡಾಂಗಣದ ಒಂದು ಮೂಲೆಗಿದ್ದ ದಡವೇರಿಸಲ್ಪಟ್ಟ ಸ್ಟ್ಯಾಂಡ್ ಅನ್ನು ಔಪಚಾರಿಕವಾಗಿ ಸ್ಪಿಯಾನ್ ಕಾಪ್ ಎಂದು ಮರುನಾಮಕರಣ ಮಾಡಲಾಯಿತು; ಇದಕ್ಕೆ ಇದೇ ಹೆಸರಿನ ನ್ಯಾಟಲ್ ನಲ್ಲಿರುವ ಬೆಟ್ಟವೊಂದು ಪ್ರೇರಕವಾಗಿದೆ. ಆ ಬೆಟ್ಟದಲ್ಲಿ ಸ್ಪಿಯಾನ್ ಕಾಪ್ ಯುದ್ಧ ವು ಎರಡನೆಯ ಬೊಯರ್ ಯುದ್ಧದ ಒಂದು ಅಂಗವಾಗಿದ್ದು, ಈ ಯುದ್ಧದಲ್ಲಿ 300ಕ್ಕೂ ಲಂಕಾಷೈರ್ ರೆಜಿಮೆಂಟ್ ನ ಯೋಧರು ಹತರಾದರು, ಅವರಲ್ಲಿ ಹಲವಾರು ಯೋಧರು ಲಿವರ್ ಪೂಲ್ ನವರಾಗಿದ್ದರು. ಈ ಕ್ರೀಡಾಂಗಣದಲ್ಲಿ ಗರಿಷ್ಠ28,000 ಪ್ರೇಕ್ಷಕರು ಸೇರಬಹುದುಹಾಗೂ ಇದು ಜಗತ್ತಿನ ಏಕ ಹಂತದ ಬೃಹತ್ ಕ್ರೀಡಾಂಗಣದಲ್ಲಿ ಒಂದಾಗಿದೆ. ಇಂಗ್ಲೆಂಡ್ ನಲ್ಲಿ ಸ್ಪಿಯಾನ್ ಕಾಪ್ ಹೆಸರಿನಲ್ಲಿ ಸ್ಟ್ಯಾಂಡ್ ಗಳನ್ನು ಹೊಂದಿರುವ ಹಲವಾರು ಕ್ರೀಡಾಂಗಣಗಳಿದ್ದವು, ಆದರೆ ಆನ್ ಫೀಲ್ಡ್ ನದು ಆಗಿನ ಕಾಲದಲ್ಲಿ ದೇಶದ ಅತಿ ದೊಡ್ಡ ಕಾಪ್ ಆಗಿದ್ದಿತು; ಕೆಲವು ಕ್ರೀಡಾಂಗಣಗಳಲ್ಲಿ ಹಿಡಿಸುವ ಇಡೀ ಬೆಂಬಲಿಗರ ಸಂಖ್ಯೆಯನ್ನು ಇಲ್ಲಿನ ಒಂದು ಕಾಪ್ ಹಿಡಿಯುತ್ತಿತ್ತು
ಆನ್ ಫೀಲ್ಡ್ ತನ್ನ ಉತ್ತುಂಗದಲ್ಲಿ 60,000 ಬೆಂಬಲಿಗರಿಗೆ ಸಾಕಾಗುವಷ್ಟು ದೊಡ್ಡದಾಗಿದ್ದಿತು ಹಾಗೂ 11990 ರ ದಶಕದಲ್ಲಿ 55,000 ಜನರಿಗೆ ಸ್ಥಳ ನೀಡುವಷ್ಟು ಸಮರ್ಥವಾಗಿತ್ತು. ಟೈಲರ್ ವರದಿ ಹಾಗೂ ಪ್ರೀಮಿಯರ್ ಲೀಗ್ ನ ಕಟ್ಟಳೆಗಳಿಗೆ ಅನುಗುಣವಾಗಿ ಲಿವರ್ ಪೂಲ್ ಆನ್ ಫೀಲ್ಡ್ ಅನ್ನು ಸರ್ವಾಸೀನ ಕ್ರೀಡಾಂಗಣವಾಗಿ 1993-94ರಲ್ಲಿ ಬದಲಾಯಿಸಬೇಕಾಯಿತು; ತನ್ಮೂಲಕ ಅದರ ಜನಗ್ರಹಣ ಸಾಮರ್ಥ್ಯವು 45,276ಕ್ಕೆ ತಗ್ಗಿತು.
ಟೈಲರ್ ವರದಿಯಲ್ಲಿನ ಉಲ್ಲೇಖಗಳು ಕೆಮ್ಲಿನ್ ರೋಡ್ ಸ್ಟ್ಯಾಂಡ್ ನ ಮರು ಅಭಿವೃದ್ಧಿಗೆ ಕಾರಣವಾದವು. ಆ ಸ್ಟ್ಯಾಂಡ್ ಅನ್ನು 1992 ರಲ್ಲಿ ಮರುನಿರ್ಮಾಣ ಮಾಡಲಾಯಿತು; ಕಾಕತಾಳೀಯವಾಗಿ ಅದು ಕ್ಲಬ್ ನ ಶತಮಾನದ ವರ್ಷದಲ್ಲಿ ಕಟ್ಟಲ್ಪಟ್ಟಿದುದರಿಂದ ಅದಕ್ಕೆ ಸೆಂಟಿನರಿ ಸ್ಟ್ಯಾಂಡ್ ಎಂಬ ಹೆಸರು ನೀಡಲಾಯಿತು. , . 1998 ರಲ್ಲಿ ಆನ್ ಫೀಲ್ಡ್ ರೋಡ್ ಕಡೆಗೆ ಮತ್ತೊಂದು ಅಂತಸ್ತನ್ನು ಸೇರಿಸಲಾಯಿತು, ಇದರಿಂದ ಕ್ರೀಡಾಂಗಣದ ಸಾಮರ್ಥ್ಯವು ಹೆಚ್ಚಾಯಿತು, ಆದರೆ ಉದ್ಘಾಟನೆಯ ಕಾಲದಲ್ಲೇ ಆ ಸ್ಟ್ಯಾಂಡ್ ನಲ್ಲಿ ಕೆಲವು ದೋಷಗಳು ಕಾಣಿಸಿಕೊಂಡವು. 1999–2000 ಋತವಿನ ಪ್ರಾರಂಭದಲ್ಲಿ ನೂತನ ಮಹಡಿಯು ಅದುರುತ್ತಿದೆ ಎಂದು ವರದಿಗಳು ಬಂದ ನಂತರ ಹೆಚ್ಚುವರಿ ಕಂಬಗಳು ಮತ್ತು ತೊಲೆಗಳನ್ನು ಆಸರೆಯಾಗಿ ನೀಡಿ ಕಟ್ಟಡವನ್ನು ಮತ್ತಷ್ಟು ದೃಢಪಡಿಸಲಾಯಿತು.

ಆನ್ ಫೀಲ್ಡ್ ನ ವಿಸ್ತರಣೆಗೆ ಇರುವ ನಿರ್ಬಂಧಗಳನ್ನು ಗಮನದಲ್ಲಿರಿಸಿಕೊಂಡು ಲಿವರ್ ಪೂಲ್ ಸ್ಟಾನ್ಲೀ ಪಾರ್ಕ್ ನಲ್ಲಿ ಒಂದು ಹೊಸ ಕ್ರೀಡಾಂಗಣವನ್ನು ನಿರ್ಮಿಸಿ ಅಲ್ಲಿಗೆ ವರ್ಗಗೊಳ್ಳುವ ಯೋಜನೆಯನ್ನು ಮೇ 2002 ರಲ್ಲಿ ಘೋಷಿಸಿತು. ಜುಲೈ 2004 ರಲ್ಲಿ ಯೋಜನೆಯ ನಕ್ಷೆಗೆ ಪರವಾನಗಿ ದೊರಕಿತು, ಮತ್ತು ಸೆಪ್ಟೆಂಬರ್ 2006 ರಲ್ಲಿ ಲಿವರ್ ಪೂಲ್ ನಗರ ಕೌನ್ಸಿಲ್ ಲಿವರ್ ಪೂಲ್ ಗೆ 999 ವರ್ಷಗಳ ಕಾಲ ನಿರ್ಮಾಣಕ್ಕೆ ಬೇಕಾದ ಭೂಮಿಯನ್ನು ಭೋಗ್ಯವಾಗಿ ನೀಡಲು ನೀಡಲು ಒಪ್ಪಿಕೊಂಡಿತು. ಫೆಬ್ರವರಿ 2007 ರಲ್ಲಿ ಕ್ಲಬ್ ಅನ್ನು ಜಾರ್ಜ್ ಜಿಲೆಟ್ ಮತ್ತು ಟಾಮ್ ಹಿಕ್ಸ್ ತೆಗೆದುಕೊಂಡ ನಂತರ ಯೋಜಿತ ಕ್ರೀಡಾಂಗಣವನ್ನು ಮರುವಿನ್ಯಾಸಗೊಳಿಸಲಾಯಿತು. ನವೆಂಬರ್ 2007 ರಲ್ಲಿ ನೂತನ ವಿನ್ಯಾಸವನ್ನು ಕೌನ್ಸಿಲ್ ಅಂಗೀಕರಿಸಿತು ಹಾಗೂ ಜೂನ್ 2008 ರಲ್ಲಿ ನಿವೇಶನವನ್ನು ಸಿದ್ಧಗೊಳಿಸುವ ಕಾರ್ಯವು ಪ್ರಾರಂಭವಾಯಿತು; HKS, Inc. ಎಂಬ ಸಂಸ್ಥೆಗೆ ಈ ಕ್ರೀಡಾಂಗಣ ನಿರ್ಮಾಣದ ಗುತ್ತಿಗೆಯನ್ನು ನೀಡಲಾಯಿತು. ಮೇ 2008 ರಲ್ಲಿ, ಆ ಅಭಿವೃದ್ಧಿಗೆ (ನಿರ್ಮಾಣಕ್ಕೆ) ಬೇಕಾದ £300 ಮಿಲಿಯನ್ ಅನ್ನು ಹೊಂದಿಸುವುದು ಜೆಲ್ಲೆಟ್ ಮತ್ತು ಹಿಕ್ಸ್ ಗರಿಗೆ ಕಷ್ಟಕರವಾದುದರಿಂದ ನಿರ್ಮಾಣ ಕಾರ್ಯವನ್ನು ಸ್ಥಗಿತಗೊಳಿಸಲಾಯಿತು.

15 ಅಕ್ಟೋಬರ್ 2010 ರಂದು ಈ ಕ್ಲಬ್ ಅನ್ನು ಕೊಂಡ ಬ್ಯೂ ಇಂಗ್ಲೆಂಡ್ ಸ್ಪೋರ್ಟ್ಸ್ ವೆಂಚರ್ಸ್ ಹೊಸ ಕ್ರೀಡಾಂಗಣವನ್ನು ನಿರ್ಮಿಸವು ಬದಲು ಆನ್ ಫೀಲ್ಡ್ ಅನ್ನೇ ತೀವ್ರತರವಾಗಿ ಬದಲಾಯಿಸಿ ಸಾಮರ್ಥ್ಯ ಹೆಚ್ಚಿಸುವುದರ ಸಾಧ್ಯತೆಗಳ ಬಗ್ಗೆ ಆಲೋಚಿಸುತ್ತಿದೆ.

ಇತಿಹಾಸ
ಕ್ರೀಡಾಂಗಣಗಳು
ಕಿಟ್‌
ಅಂಕಿಅಂಶಗಳು ಮತ್ತು ದಾಖಲೆಗಳು